Սուրբ Աստվածածին եկեղեցի (Մեղրի)

Սուրբ Աստվածածին եկեղեցի (Մեղրու Մեծ թաղ), Հայ առաքելական եկեղեցի Հայաստանի Հանրապետության Սյունիքի մարզի Մեղրի քաղաքում։ Ընդգրկված է Մեղրիի պատմության և մշակույթի անշարժ հուշարձանների ցանկում։

Պատմություն 
Մեղրու Մեծ թաղի Սուրբ Աստվածածին եկեղեցին դասվում է 17-րդ դարի գմբեթավոր եկեղեցիների շարքը։ Գտնվում է Մեղրի քաղաքի բարձրադիր հյուսիսային թաղամասում, բոլոր կողմերից շրջապատված է բնակելի տներով։ Քառամույթ գմբեթավոր բազիլիկ է։ Կառուցված է բազալտով, թմբուկն ու գմբեթը՝ աղյուսով, ունի երկու մուտք՝ արևմուտքից և հարավից։ Հուշարձանի հարավային կողմից, ճակտոնի երկթեք ծածկի վրա կառուցված է զանգակատունը։ Քառանկյուն աղյուսաշեն ռոտոնդա է՝ քառանիստ վեղարով պսակված։ Եկեղեցին ունի արտաքին զուսպ հարդարանք։ Միակ դեկորատիվ տարրը խոյի գլուխն է՝ հարավային ճակատի արևմտյան լուսամուտի մոտ։ Ներքուստ եկեղեցին զարդարված է 19-րդ դարի որմնանկարներով։

Գրականություն 
 Հասրաթյան Մ., Մեղրու շրջանի հուշարձանները, Երևան, 1987։

Պատկերասրահ

Ծանոթագրություններ 

Սյունյաց թեմի վանքեր և եկեղեցիներ
ա
Մեղրու շենքեր և կառույցներ
եկեղեցիներ այբբենական կարգով